Alusdokumendid:
Kohaliku omavalitsuse korralduse seaduse muudatused seisuga 01.07.2026
ja 
· Toomas Kümmeli, Marju Aolaidi, Aleksei Degtjarjovi, Toomas Laanejõe, Riin Pajula, Ardo Lassi, Kai Rimmeli, Erki Tammlehe;
· Uku Tuule;
· Vallavalitsuse
esitatud ettepanekud:
	Nr
	Ettepanek
	Ettepaneku esitajate põhjendus
	Vallavalitsuse seisukoht

	Ettepanekute esitajad: Toomas Kümmel, Marju Aolaid, Aleksei Degtjarjov, Toomas Laanejõe, Riin Pajula, Ardo Lass, Kai Rimmel, Erki Tammleht

	1.
	Lisada § 19 Volikogu komisjoni töökord punkt (3) sõnastuses:
(3) Komisjoni koosolekut juhatab komisjoni esimees või aseesimees. Esimehe ja aseesimehe puudumisel juhatab koosoleku kohalolevatest komisjoni liikmetest vanim liige. Vastavalt muutub järgnev numeratsioon.
	Põhimääruse (edaspidi PM) punkt (8) ütleb: Otsuste vastuvõtmisel hääletatakse juhul, kui vähemalt üks komisjoni liige seda nõuab. Sellisel juhul võetakse otsused vastu kohalolijate poolthäälte enamusega. Häälte võrdsuse korra otsustab koosoleku juhataja hääl. Ei ole määratud, kes on koosoleku juhataja. Seega vajab see täpsustamist.
	Vallavalitsus pooldab ettepanekut

	
	
	
	

	2.
	§ 14. Küsimuste arutamise protseduurireeglid punkt (2) lõige 4) sõnastusest välja jätta: (repliigiks) (märkus, ettepanek või õiendus arutatavas päevakorrapunktis).
Lisada § 14. Küsimuste arutamise protseduurireeglid punkt (2) lõige 4) sõnastuses: repliigiks kuni 1/2 minutit küsimusele vastanud ettekandjale vastuse järel ja sõnavõttude järel.
Vastavalt muutub järgnev numeratsioon.
	§ 14. Küsimuste arutamise protseduurireeglid punkt (2) lg 4 ütleb: sõnavõtuks (repliigiks) (märkus, ettepanek või õiendus arutatavas päevakorrapunktis) kohalt kestusega kuni 2 minutit või kõnega kõnepuldist kestusega kuni 5 minutit.
Sõnavõtt ja repliik on erinevad asjad. EKI sõnaveeb annab sõnale „repliik" tähenduse: (tabav) lühike ütlus, vastus või märkus kellegi sõnadele, täpsustusena, vastulausena või vahelehüüdena. Volikogu töös on ilmnenud vajadus volikogu liikmetel oma küsimusele ettekandjale teha täpsustusi, kui vastus volikogu liiget ei rahulda ja volikogu liikme arvates ei saanud ta oma küsimusele vastust või teha lühike repliik ettekandja vastuse kohta. Praeguse PM kohaselt peab volikogu liige selleks kasutama oma teist lubatut küsimust.
	Vallavalitsus ettepanekut esitatud kujul ei toeta.
Tänane volikogu istungi läbiviimise süsteem ei võimalda tehniliselt lisada repliiki, seega saab repliik tulla vaid kohapealt ilma süsteemis sõna küsimata, mis tähendab, et AI seda ei automaatselt protokolli ei kanna.

	
	
	
	

	3.
	Lisada PM-sse 4. peatükk 2. jagu § 20. Volikogu fraktsioon järgmises sõnastuses:
(1) Vähemalt kolm vallavolikogu liiget võivad moodustada fraktsiooni. Vallavolikogu liige võib kuuluda ainult ühte fraktsiooni. Fraktsiooni nimeks on selle nimekirja esitanud erakonna või valimisliidu nimi.
(2) Volikogu fraktsiooni moodustamise otsus, milles on ära näidatud fraktsiooni nimi, esimehe ja aseesimehe (aseesimeeste) nimed ja mis on allkirjastatud kõigi fraktsiooni liikmete poolt, edastatakse volikogu kantseleile. Fraktsioon loetakse moodustatuks volikogu kantselei poolt vastava otsuse teatavaks tegemisest. 
(3) Fraktsiooni nimel tegutseb fraktsiooni esimees või tema poolt volitatud fraktsiooni liige. Fraktsiooni esimehe äraolekul asendab teda fraktsiooni aseesimees.
(4) Muudatused fraktsiooni koosseisus vormistatakse fraktsiooni otsusega, mis edastatakse koheselt volikogu kantseleile muudatuse registreerimiseks. Fraktsiooni muudatus jõustub selle registreerimisest. Otsus fraktsiooni muutmise kohta edastatakse ka volikogu esimehele, kes teeb selle teatavaks järgmisel volikogu istungil.
(5) Fraktsiooni liikmel on õigus igal ajal lahkuda fraktsiooni koosseisust, informeerides sellest kirjalikult fraktsiooni ja volikogu esimeest, kes teeb selle teatavaks volikogu istungil.
(6) Fraktsiooni liikme võib fraktsioonist välja arvata kõigi ülejäänud liikmete ühisel otsusel, mis on nende kõigi poolt allkirjastatud. Vastav otsus edastatakse volikogu esimehele, kes teeb selle teatavaks volikogu istungil.
(7) Kui fraktsiooni liige lahkub fraktsioonist või ta arvatakse fraktsioonist välja, on tal õigus astuda volikogu mõne olemasoleva fraktsiooni liikmeks.
(8) Fraktsioonil on õigus:
1) algatada volikogu õigusaktide eelnõusid;
2) anda arvamusi volikogu menetluses olevate eelnõude kohta;
3) seada üles kandidaat volikogu poolt valitavale, kinnitatavale või määratavale kohale;
4) oma liikme kaudu esineda volikogu istungil kõnega kõnepuldist ja sõnavõtuga kohalt;
5) võtta volikogu istungil enne eelnõu panemist lõpphääletusele vaheaeg;
6) esitada arupärimisi vallavanemale ja vallavalitsuse liikmetele.
(9) Fraktsiooni tegevus lõpeb:
1) volikogu koosseisu volituste lõppemisega;
2) kui samast nimekirjast volikokku valitud fraktsiooni liikmete arv langeb alla käesoleva paragrahvi lõikes 1 sätestatud miinimumarvu;
3) fraktsiooni vastava otsuse alusel.
(10) Kui fraktsiooni tegevus lõpeb fraktsiooni otsuse alusel või õigusakti muutmise tulemusena langeb fraktsiooni liikmete arv alla käesoleva paragrahvi lõikes 1 sätestatud miinimumarvu, lõpeb fraktsiooni tegevus vastava otsuse volikogu kantseleis registreerimisele või õigusakti jõustumisele järgnevast päevast.
(11) Vallakantselei tagab fraktsiooni koosolekuks vajalikud ruumid vähemalt üks kord kuu aja jooksul fraktsiooni esindaja etteteatamisel.
Vastavalt muutub järgnev numeratsioon.
	2017. aasta KOV valimiste järel oli Jõelähtme volikogus esindatud 5 erakonda ja valimisliitu, 2021. aasta KOV valimiste järel 4 erakonda, 2025. aasta KOV valimiste järel 5 erakonda. Samal ajal suurenes kohtade arv volikogu 2025. aasta KOV valimiste järel 19ni. Seetõttu on erakondade nimekirjast valitud volikogu liikmete töö paremaks organiseerimiseks ja läbipaistvuse suurendamiseks kujunenud praktiline vajadus fraktsioonide moodustamiseks.
Praegu teevad erakonnad tööd seadusandliku tegevuse, volikogus olevate küsimuste läbiarutamiseks ja paljude muude vallaelu puudutavate küsimuste arutamiseks ja tõstatamiseks niikuinii oma regulaarsetel koosolekutel ja kogunemistel. Taoline tegevus peaks kajastuma ka reeglipäraselt volikogu töös. Pealegi on valdavas enamuses Eesti omavalitsuste põhimääruses olemas fraktsioonide moodustamise reeglistik. Samuti annab fraktsioonide tegevus valijale võimaluse läbipaistvamalt näha erinevate erakondade seisukohti ja hinnata nende tegevust.
	Vallavalitsus ettepanekut ei toeta. Varasemalt on volikogus fraktsioonide moodustamine olnud võimalik, kuid sellest loobuti, sest ilma fraktsioonide tegevuseks ressursse eraldamata, ei anna see ühtegi käegakatsutavat tulemit. Jõelähtme Vallavolikogul puudub kantselei ning erinevalt Riigikogust ei ole fraktsioonidele ette nähtud tegutsemiseks vajalikke ressursse. Eraldi volikogu kantselei moodustamine nõuaks täiendavaid vahendeid eelarvest, millel ei ole katet ning nähtavat kasutegurit fraktsioonide moodustamisest volikogus ei ole. 

	

	4.
	Lisada PM 4. peatükk 1. jagu § 15. Arupärimine järgmises sõnastuses:
(1)Volikogu liige võib esitada volikogu poolt ametisse valitud, nimetatud või kinnitatud isikule arupärimisena küsimusi, mis puudutavad nimetatud isiku võimkonda reguleerivate õigusaktide täitmist. Arupärimine esitatakse kirjalikult volikogu kantseleisse või antakse üle avalikult volikogu istungil istungi juhatajale enne istungi päevakorra kinnitamist. Arupärimine peab sisaldama arupärimise põhjendust ja sellele vastamise viisi. Arupärimisele vastatakse kas kirjalikult või kirjalikult ja suuliselt volikogu istungil.
(2) Volikogu istungil esitatud arupärimisele tuleb vastata hiljemalt järgmisel volikogu istungil. Kirjalikult kantseleisse esitatud arupärimisele või ainult kirjaliku vastuse soovi korral tuleb vastata mitte hiljem kui kümne päeva jooksul pärast arupärimise kättesaamist adressaadi poolt.
Vastavalt muutub järgnev numeratsioon.
	Arupärimine on demokraatliku riigi võimuse lahususe põhimõtte ülioluline instrument, mis on üheks teguriks KOV tegevuse ja otsuste läbipaistvuse tagamisel. Kahetsusväärsel moel eemaldati arupärimise instrument Jõelähtme valla PM sest 2016. aastal vastuvõetud redaktsioonist.
Arupärimise instrumendi puudumine PM kahandab oluliselt volikogu liikme võimalusi informeerida oma valijaid ja eirab valitsemise head tava avatusele ja läbipaistvusele.

	Vallavalitsus ettepanekut ei toeta. KOKS § 26 näeb ette volikogu liikme õiguse saada teavet ja vastuseid oma kirjalikele küsimustele. Ainuke põhjus sellise arupärimise regulatsiooni põhimääruses sätestamiseks on poliitiliste mängude ilu. See ei teeks vallavalitsemist kuidagi läbipaistvamaks või muudaks info kättesaamist paremaks. Samuti puudub igasugune praktiline vajadus vastata ühele pöördumisele mitmekordselt.
 

	
	
	
	

	5.
	Täiendada PM 4. peatükk 2. jagu § 16. Volikogu komisjonid punkt (3) järgmises sõnastuses: Komisjoni koosseisu kujundamisel arvestatakse erakondade ja valimisliitude esindajate osakaalu volikogus. Komisjoni esimehe poolt võib lisaks eeltoodule arvata igasse komisjoni (v.a. revisjonikomisjon) ühe hääleõiguseta noorte volikogu liikme volikogus vastu võetud noorte volikogu põhikirja alusel.
	Noorte volikogu liikmete lisamine komisjonide liikmeteks tekitas volikogus ulatusliku arutelu. Et täpsustada noorte volikogu liikmete kaasamist volikogu komisjonide töös on meie arvates see vajalik fikseerida ka valla põhimääruses.

	Vallavalitsus ettepanekut ei toeta. Kehtiv noortevolikogu põhimäärus (§ 12 lg 1 p 8) näeb ette võimaluse noortevolikogul esitada enda poolseid volikogu komisjonide liikmekandidaate. Volikogul ei ole kohustust noortevolikogu ettepanekuid pimesi järgida ja on oma otsustes vaba. KOKS § 47 lg 1 kohaselt tuleb komisjonide esimehed ja aseesimehed tuleb valida volikogu liikmete hulgast. Teised komisjoni liikmed kinnitab volikogu komisjoni esimehe esildise alusel. Kui volikogu  enamus nõustub noortevolikogu liikmekandidaatidega ja kinnitab nad komisjoni esimehe esildisel ära, siis ei saa olla kuidagi mõistuspärane hakata komisjoni liikmetel tegema vahet või jagama neid klassidesse, et ühed on vähemtähtsad kui teised.

	Ettepanekute esitaja: volikogu arengukomisjoni liige Uku Tuul

	6.
	Muuta PM § 19 „Volikogu komisjoni töökord“ p 8 järgnevalt:
„(8) Otsused võetakse vastu kohalolijate poolthääle enamusega. Häälte võrdsuse korral on otsustavaks koosoleku juhataja hääl.“
	
	Vallavalitsus ei toeta esitatud ettepanekut. Komisjoni otsused ja seisukohad ei ole volikogule järgmiseks kohustuslikud. Seetõttu tuleks vältida ekslike illusioonide loomist komisjoni liikmetel, et nende otsuste näol on tegemist volikogu eelotsustega, mis on juriidiliselt siduvad.

	
	
	
	

	7.
	Viia PM § 19 „Volikogu komisjoni töökord“ sisse täiendav regulatsioon järgmises sõnastuses: „Komisjonid võivad läbi viia ühiseid koosolekuid. Sellisel juhul vormistatakse ühine protokoll, mille otsustav osa hääletatakse ja otsustatakse eraldi“.
	
	Vallavalitsus pooldab võimalust komisjonide ühiskoosolekute läbiviimiseks, kuid peab oluliseks, et volikogu komisjonides toimuks vaba mõttevahetus, mitte tuim hääletamine vastavalt poliitiliselt väljakujunenud jõujoonte järgi, mis sisuliselt välistaks vaba mõttevahetuse ning muudaks komisjonid lihtsalt minivolikogudeks.

	
	
	
	

	Ettepanekute esitaja: vallavalitsus

	8.
	Mitte teha kehtivasse PM parandusi vaid töötada välja uus redaktsioon.
	Eesmärk on tuua PM-sse volikogu 14.11.2019 määrus nr 46 „Jõelähtme Vallavolikogu ja Jõelähtme Vallavalitsuse liikmete teenistuslähetusse saatmise kord“, volikogu 29.05.2007 määrus nr 64 „Jõelähtme Vallavolikogu revisjonikomisjoni põhimäärus“ ja volikogu 15.08.2024 määrus nr 53 „Jõelähtme valla tunnustusavalduste andmise kord“ ja nimetatud õigusaktid tunnistada kehtetuks. See toob kaasa olulise numeratsiooni muutmise.
	

	
	
	
	

	9.
	Tuua põhimäärusesse pärast valla sümboleid, valla logo ja tunnuslause ning nende kasutamise kord.
	[image: ]
	

	
	
	
	

	10.
	Volikogu pädevus (§ 7):
Kehtiv sõnastus: Volikogu ainupädevusse kuuluvad küsimused on sätestatud kohaliku omavalitsuse korralduse seadusega. Volikogu pädevuses on ka küsimused, mis on antud tema pädevusse teiste seadustega ning küsimused, mis on seadusega antud kohaliku omavalitsuse, kohaliku omavalitsusüksuse või kohaliku omavalitsuse organi pädevusse ja mille lahendamist volikogu ei ole volitanud vallavalitsusele, vallavalitsuse struktuuriüksusele või ametnikule.
Uus sõnastus: Volikogu pädevusse kuuluvad küsimused on sätestatud kohaliku omavalitsuse korralduse seadusega, samuti teiste seaduste ja õigusaktidega, millega ülesanded on antud kohaliku omavalitsuse, omavalitsusüksuse või kohaliku omavalitsuse organi pädevusse ning need kohaliku elu küsimused, mis ei ole seadusega antud kellegi teise otsustada ja korraldada ning mille volikogu otsustab kohalikest huvidest ja vajadustest lähtudes ise täita võtta ja mille lahendamist volikogu ei ole volitanud vallavalitsusele, vallavalitsuse struktuuriüksusele või ametnikule.
	KOKSi muudatusega on toodud sisse uus lähenemine:
KOKS § 6 lg 3 Lisaks käesolevas seaduses sätestatud ülesannetele ja käesoleva seaduse § 2 lõikes 3 nimetatud eesmärkide täitmisele otsustab ning korraldab omavalitsusüksus neid kohaliku elu küsimusi, mis:
1) on talle pandud teiste seadustega;
2) ei ole seadusega antud kellegi teise otsustada ja korraldada ning mille ta otsustab kohalikest huvidest ja vajadustest lähtudes ise täita võtta.

	

	
	
	
	

	11. 
	Volikogu esimees ja aseesimees (§ 8)
Täiendada volikogu esimehe ülesandeid ja lisada:
· vabastab vallavanema Kaitseväe õppekogunemise ajaks töökohustustest ja otsustab palga säilitamise küsimuse;
· määrab vallavalitsuse esindajate, volikogu istungile kutsutud isikute ja külaliste volikogu saalis viibimise korra.
	

Täna on küsimus õiguslikult reguleerimata.

Annab volikogu esimehele õiguse otsustada kus istub vallavanem jt.
	

	
	
	
	

	12.
	Volikogu kokkukutsumine (§ 10).
Kehtiv sõnastus: (lg 1) Istungi kutsub kokku volikogu esimees, tema asendaja või valla valimiskomisjoni esimees seaduses sätestatud korras.
Uus sõnastus: Istungi kutsub kokku volikogu esimees, aseesimees (aseesimehe puudumisel volikogu vanim liige) või valla valimiskomisjoni esimees seaduses sätestatud korras.
	Sisse toodud vanim liige (KOKSi § 43 lg 1 muudatus) 
	

	
	
	
	

	13.
	Muuta erakorralise ¼ volikogu liikmete või vallavalitsuse ettepanekul volikogu kokkukutsumise korda.
Kehtiv sõnastus: (lg 4) Istungi toimumise aja määrab volikogu esimees või tema asendaja istungi kokkukutsumise ettepanekus märgitud päevaks. Kui istungi kokkukutsumise ettepanekus pole istungi kokkukutsumise päeva märgitud või kui ettepanekus märgitud päevaks volikogu istungi kokkukutsumine läheks vastuollu kohaliku omavalitsuse korralduse seaduse § 43 lõikes 3 sätestatuga, kutsutakse istung kokku selliselt, et istung toimub hiljemalt seitsme päeva jooksul pärast ettepaneku registreerimist valla kantseleis.
(lg 5) Kui volikogu esimees põhjendamatult ignoreerib vallavalitsuse või vähemalt ¼ volikogu koosseisu poolt esitatud ettepanekut volikogu istungi kokkukutsumiseks, on volikogu liikmetel õigus koguneda istungiks omaalgatuslikult, sõltumata volikogu esimehe või tema asendaja tahtest.
Uus sõnastus: Istungi toimumise aja määrab volikogu esimees või tema asendaja arvestades, et volikogu istung toimub hiljemalt ühe kuu jooksul ettepaneku esitamise päevast arvates. Kui volikogu esimees või aseesimees volikogu istungit kuu aja jooksul kokku ei kutsu, kutsub istungi viivitamata kokku vähemalt neljandiku volikogu koosseisu kokku lepitud volikogu liige, arvestades kohaliku omavalitsuse korralduse seaduse § 43 lõikes 3 sätestatut.
	KOKS § 43 lg 4 ei näe ette, et ettepanekus märgitakse istungi kuupäev. Volikogu esimees või aseesimees kutsub volikogu kokku valitsuse või vähemalt neljandiku volikogu koosseisu ettepanekul nende esitatud küsimuste arutamiseks. Istungi toimumise aja määrab volikogu esimees või aseesimees, arvestades volikogu töökorras sätestatut. Volikogu istung peab toimuma ühe kuu jooksul ettepaneku esitamise päevast arvates. 

	

	
	
	
	

	14.
	Muuta volikogu kutset puudutavat sätet.
Kehtiv sõnastus: (lg 6) Kutse volikogu istungile ja muud volikogu tööd puudutavad materjalid edastatakse volikogu liikmele elektrooniliselt tema ametlikule elektronposti aadressile - eesnimi.perekonnanimi@joelahtme.ee. Kutses näidatakse ära istungi toimumise aeg ja koht.
Uus sõnastus: Kutse volikogu istungile ja muud volikogu tööd puudutavad materjalid, edastatakse volikogu liikmele elektrooniliselt tema ametlikule elektronposti aadressile - eesnimi.perekonnanimi@joelahtme.ee Kutses näidatakse ära arutusele tulevad küsimused, istungi aeg ja koht ning töövorm, juhul kui istung toimub tavapäraselt erinevas vormis.
	KOKS § 43 lg 3 - kutses märgitakse istungi aeg, koht ja töövorm, samuti nimetatakse arutusele tulevad küsimused. Kutsega koos tehakse volikogu liikmetele kättesaadavaks istungi materjalid.

	

	
	
	
	

	15.
	Muuta volikogu istungite ajakava sätet:
Kehtiv sõnastus: (lg 8) Iga kalendriaasta esimesel istungil kinnitab volikogu esimehe ettepanekul algava kalendriaasta korraliste istungite ajakava. Istungite ajakava avalikustatakse valla veebilehel ning avaldatakse ajalehes „Jõelähtme“. Kui istungite ajakavas toimuvad muudatused, teavitatakse sellest volikogu liikmeid üks kuu ette.
Uus sõnastus: Üldjuhul kinnitab volikogu iga kalendriaasta esimesel istungil volikogu esimehe ettepanekul algava kalendriaasta korraliste istungite ajakava. Istungite ajakava avalikustatakse valla veebilehel ning avaldatakse ajalehes „Jõelähtme“. Kui istungite ajakavas toimuvad muudatused, teavitatakse sellest volikogu liikmeid üks kuu ette. Sõltumata ajakavast või sellest kas volikogu esimees või tema asendaja jagas volikogu istungil eelinformatsiooni järgmise volikogu istungi aja kohta on volikogu esimehel õigus volikogu kokku kutsuda ajakava väliselt järgides kohaliku omavalitsuse korralduse seaduses sätestatud korda.
	Kalendriaasta jooksul võib tekkida olukordi, kus on vajalik kutsuda volikogu kokku ajakavast erineval päeval, mida aasta algul ei olnud võimalik ette näha (näiteks seoses valimistoimingutega)
	

	
	
	
	

	16.
	Istungi protokollimine (§ 12) 
Kehtiv sõnastus: (lg 2) Protokollid vormistatakse eesti keeles ja avalikustatakse ametiasutuse dokumendiregistris hiljemalt seitsmendal päeval pärast volikogu istungit. Dokumendiregistrile juurdepääs on tagatud Jõelähtme valla veebilehelt.
Uus sõnastus: Protokollid vormistatakse eesti keeles ja avalikustatakse ametiasutuse dokumendiregistris hiljemalt seitsmendal tööpäeval pärast volikogu istungit. Dokumendiregistrile juurdepääs on tagatud Jõelähtme valla veebilehelt.
	Täpsustus . „päeval“ – „tööpäeval“.
	

	
	
	
	

	17.
	Istungi avamine ja päevakorra kinnitamine (§ 13)
Volikogu istungi avamine hõlmab järgmisi toiminguid:
2) kutsutud külaliste tutvustamist – jätta välja.
	Täna praktikas nii ei toimi. Kutsutud külalise tutvustus toimub enne tema ettekannet/kaasettekannet. Teisi saalis viibijaid ei tutvustata.
	

	
	
	
	

	18.
	Küsimuste arutamise protseduurireeglid (§ 14).
Kehtiv sõnastus: (lg 2) Päevakorraküsimuse arutamisel on aega:
1) ettekandeks kuni 15 minutit;
2) kaasettekandeks kuni 10 minutit;
3) küsimuseks kuni 1 minut küsimuse kohta;
4) sõnavõtuks kohalt kestusega kuni 2 minutit või kõnega kõnepuldist kestusega kuni 5 minutit;
5) ettekandjate ja kaasettekandjate lõppsõnaks kuni kolm minutit.
Uus sõnastus: Päevakorraküsimuse arutamisel on aega:
· ettekandeks kuni 15 minutit;
· kaasettekandeks kuni 10 minutit;
· küsimuseks, sh protseduuriliseks küsimuseks kuni 1 minut küsimuse kohta;
· kõneks või sõnavõtuks kuni 5 minutit;
· ettekandjate ja kaasettekandjate lõppsõnaks kuni kolm minutit.
	Tänane süsteem ei anna võimalust volikogu liikmel valida repliiki. See saab olla vaid kohapealt käe tõstmisega, mis ei lähe protokolli AI poolt.
	

	
	
	
	

	19.
	Täiendada protseduurireegleid alljärgnevalt:
Volikogu istungist võivad sõnaõigusega osa võtta valitsuse liikmed, vallasekretär, aleviku- või külavanemad ja volikogu poolt istungile kutsutud isikud. Vallavanemal või tema asendajal on õigus saada sõna päevakorraküsimuse arutelu juures, sõltumata eelnõu algataja isikust või küsimuse sisust, selgitamaks vallavalitsuse seisukohta. Sõna saamise sooviga pöördutakse istungi juhataja poole. Sõna andmise otsustab istungi juhataja.
	Võetakse üle KOKS-i sõnastus ning selgitatakse vallavalitsuse esindaja rolli volikogu istungil.
	

	
	
	
	

	20.
	Volikogu komisjon (§ 16)
Kehtiv sõnastus: (lg 12) Komisjoni töö tehnilise teenindamise tagab vallakantselei.
Uus sõnastus: Komisjoni töö tehnilise teenindamise tagab vallakantselei kui komisjoni koosolek toimub kas tavapärasel tööajal või algab hiljemalt tööpäeva lõpus ning koosolek viiakse läbi vallavalitsuse tavapärastes tööruumides. Muul ajal ja kohas komisjoni koosoleku läbiviimisel lepitakse vallavalitsuse teenistujate roll ja tööülesanded komisjoni esimehe ja vallavanema vahel kokku.
	Täpsustus on vajalik, et vältida vallavalitsuse ametnike täiendavat töökoormust, ületunnitööd ja sõidukulu, selleks et osaleda komisjoni istungil väljaspool vallamaja. Tuleb arvestada, et vallavalitsuse ressursid volikogu komisjonide tehnilisel teenindamisel ei ole piiramatud.
	

	
	
	
	

	21.
	Revisjonikomisjon (§ 17)
Täiendada uute lõigetega
· Revisjonikomisjon täidab oma pädevuses olevaid ülesandeid komisjoni otsusega kinnitatud tööplaani alusel või volikogu ülesandel. Enne tööplaani kinnitamist küsib komisjon vallavalitsuse arvamust tööplaanis ettenähtud ülesannete täitmise ajakava osas. Komisjoni poolt kinnitatud tööplaani esitab revisjonikomisjoni esimees volikogu esimehele ja vallavalitsusele teadmiseks.
· Vallavalitsuse tööd puudutavates küsimustes määrab ettekandjad vallavanem. Vallavalitsuse poolt hallatavate asutuste tööd puudutavate küsimustes määrab ettekandjad hallatava asutuse juht.
· Revisjonikomisjon esitab aruande oma tegevuse kohta volikogu istungil, kus arutatakse valla majandusaasta aruannet. Komisjoni aruanne avalikustatakse valla veebilehel.
	Seni on revisjonikomisjoni tööplaan toodud volikokku kinnitamiseks, nüüd saab tööplaani komisjon ise kinnitada, kuid peab ajakava osas enne kinnitamist vallavalitsuselt arvamust küsima, et vallavalitsuse ametnikel jääks piisavalt aega küsimust ette valmistada. Ettekandja määrab vallavanem arvestades asjaoluga, millise ametniku otseseid töökohustusi teema puudutab.


KOKS § 48 lg 7 Revisjonikomisjon esitab vähemalt kord aastas volikogu istungil aruande oma tegevuse kohta. Muudatusega määratakse konkreetne aeg komisjoni aruande esitamiseks.

KOFS-i muudatusega (§ 29 lg 10) ei pea revisjonikomisjon enam avaldama, kas ta toetab majandusaasta aruande kinnitamist või mitte.

Varasem redaktsioon:  Enne majandusaasta aruande kinnitamist volikogus vaatab revisjonikomisjon volikogule esitatud majandusaasta aruande läbi ning kuulab ära seda auditeerinud audiitori, kes selgitab olulisemate auditi käigus tehtud tähelepanekute ja avastatud ebareeglipärasuste sisu. Seejärel koostab revisjonikomisjon kirjaliku aruande, mis esitatakse volikogule. Aruandes avaldab revisjonikomisjon, kas ta toetab valla- või linnavalitsuse koostatud majandusaasta aruande kinnitamist, ning teeb vajaduse korral majandusaasta aruande käigus tehtud tähelepanekuid ja avastatud ebareeglipärasusi arvestades volikogule ettepanekuid sisekontrollisüsteemi parandamiseks. Lisaks annab revisjonikomisjon aruandes ülevaate oma tegevusest.
Kehtiv sõnastus: Enne majandusaasta aruande kinnitamist volikogus vaatab revisjonikomisjon volikogule esitatud majandusaasta aruande läbi ning kuulab ära seda auditeerinud audiitori, kes selgitab olulisemate auditi käigus tehtud tähelepanekute ja avastatud ebareeglipärasuste sisu. Revisjonikomisjon võib audiitori tutvustatud majandusaasta aruande kohta tehtud tähelepanekutest ja avastatud ebareeglipärasustest lähtuvalt teha kohaliku omavalitsuse korralduse seaduse § 48 lõikes 7 nimetatud aruandes volikogule ettepanekuid valla- või linnavalitsuse sisekontrollisüsteemi tõhustamiseks.
	












	
	
	
	

	22.
	Volikogu komisjoni esimees ja aseesimees (§ 18)
Esimehe ülesannetest jätta välja punktid
· välja arvatud revisjonikomisjoni esimees, esitab igal aastal esimesel volikogu istungil ülevaate komisjoni eelmise aasta tööst. Revisjonikomisjon esitab volikogule kirjaliku aruande koos ülevaatega oma tegevusest kohaliku omavalitsuse üksuse finantsjuhtimise seaduses sätestatud korras koos majandusaasta aruandega.
· kohaliku omavalitsuse volikogu valimise aasta kohta esitab komisjoni esimees ülevaate komisjoni tööst volikogu koosseisu viimasel istungil;
· volikogu uue koosseisu poolt valitud komisjoni esimees esitab ülevaate komisjoni tööst valimiste aasta kohta koos valimistele järgneva aasta aruandega
· komisjoni esimeeste kirjalikud ülevaated/aruanded avalikustatakse valla veebilehel.
	
Senine praktika ei ole õigustanud esialgset regulatsiooni mõtet, milleks oli komisjonitöö sisukamaks ja nähtavamaks tegemine.
	

	
	
	
	

	23.
	Volikogu komisjoni töökord (§ 19).
Kehtiv sõnastus: (lg 2) Komisjoni koosoleku kutsub kokku komisjoni esimees või tema äraolekul aseesimees.
Uus sõnastus: Komisjoni koosoleku kutsub kokku ja koosolekut juhatab komisjoni esimees, tema äraolekul aseesimees. Esimehe ja aseesimehe puudumisel juhatab koosoleku kohalolevatest komisjoni liikmetest vanim liige. 
	


Vt. ettepanek 1 – arvestatud. Täiendatud komisjoni vanima liikmega.
	

	
	
	
	

	24.
	Kehtiv sõnastus: (lg 3): Komisjoni koosoleku toimumise aja, koha, päevakorra, arutusele tulevate dokumentide eelnõud ja komisjoni kutsutavate isikute nimekirja esitab kokkukutsuja vähemalt kaks kalendripäeva enne koosoleku algust vallakantseleile, kes edastab teate koos päevakorras olevatele materjalidele ligipääsu juhistega komisjoni liikmetele ja kutsutavatele isikutele elektronposti teel.
Uus sõnastus: Komisjoni koosoleku kutse, kus on märgitud koosoleku toimumise aeg, koht ning päevakord ja arutusele tulevatele päevakorras olevatele materjalidele ligipääsu juhised edastab koosoleku kokkukutsuja kutsutavatele isikutele elektronposti teel hiljemalt neli kalendripäeva enne koosoleku algust või edastab kutse edastamiseks vajaliku informatsiooni vähemalt viis kalendripäeva enne koosoleku algust vallakantseleile.
	Arvestatud on komisjoni liikmete soovige, et 2 päeva on liiga lühike aeg. Arvestusega, et komisjoni koosolek toimub teisipäev, kolmapäev, aga kutse läheb välja reedel, peaks kokkukutsuja esitama 5 päeva enne meile ja täiendada, et vallakantselei edastab hiljemalt 4 päeva enne kutsututele.
	

	
	
	
	

	25.
	Täiendada komisjoni töökorda järgmiste põhimõtetega:
· Ühiskomisjonide kokkukutsumine otstarbekustest lähtuvalt on mõistlik;
· Ühiskomisjoni koosolekul on kõik liikmed võrdsed ja ühekordsete õigustega, st ka juhul kui mõni liige kuulub korraga rohkem kui ühe komisjoni koosseisu, siis ei saa ta rohkem sõna, ei ole tal rohkem hääli ega saa rohkem tasu, võrreldes teiste liikmetega.
· Komisjon kujundab seisukoha volikogule esitatud eelnõude osas või jätab selle kujundamata. Hääletamist ei toimu. Liikmete lühidad seisukohad fikseeritakse protokollis, kui liige sellest komisjoni juhatajale märku annab. Liikmetel on õigus esitada 1 (ühe) tööpäeva jooksul oma kirjalik arvamus arutlusel olnud küsimuste osas, mis lisatakse protokolli juurde.
	Ühiskomisjonide koosolekutel on tekkinud vaidlusi seoses  teema on üles tõstetud Uku Tuuli poolt ja seoses Tarmo Paldermaa kuulumisega kahe komisjoni koosseisu. Soovitud on ühiskomisjoni korral hääletusi eraldi, kusjuures T. Paldermaa saaks osaleda mõlemal hääletusel, ehk tal oleks 2 häält. Vallavalitsus on seisukohal, et komisjonides volikogu eelnõude hääletamine ei ole produktiivne ning seda tuleks vältida. Selleks, et vallavalitsusel oleks võimalik erinevate komisjonide liikmete ettepanekuid sisuliselt kaaluda, oleks vaja, et need ettepanekud kirjalikus vormis ja arusaadavalt sõnastatuna jõuavad vallavalitsuseni ajakavas, mis võimaldab ettepanekute põhjal eelnõus muudatusi sisse viia.
	

	
	
	
	

	26.
	Kehtiv sõnastus: Protokoll vormistatakse volikogu kantseleis hiljemalt kolme tööpäeva jooksul pärast koosoleku toimumist. 
Uus sõnastus: Protokoll vormistatakse volikogu kantseleis hiljemalt viie tööpäeva jooksul pärast koosoleku toimumist.
	Komisjonide arv on suurenenud ja enamasti toimub kahe päeva jooksul 4 koosolekut., seega protokolli vormistamise ja allkirjastamise aeg peaks olema pikem.
	

	
	
	
	

	27.
	Kehtiv sõnastus (lg 13) Komisjoni protokoll, välja arvatud juhul, kui protokoll sisaldab andmeid, mille väljastamine on seadusega keelatud või mis on mõeldud valla ametiasutuse või ametiasutuse hallatava asutuse sisemiseks kasutamiseks, avalikustatakse ametiasutuse dokumendiregistris hiljemalt viie tööpäeva jooksul pärast koosoleku toimumist. Dokumendiregistrile juurdepääs on tagatud Jõelähtme valla veebilehelt.
Uus sõnastus: Komisjoni protokoll, välja arvatud juhul, kui protokoll sisaldab andmeid, mille väljastamine on seadusega keelatud või mis on mõeldud valla ametiasutuse või ametiasutuse hallatava asutuse sisemiseks kasutamiseks, avalikustatakse ametiasutuse dokumendiregistris hiljemalt seitsme tööpäeva jooksul pärast koosoleku toimumist. Dokumendiregistrile juurdepääs on tagatud Jõelähtme valla veebilehelt.
	






Tähtaega pikendatud 2 tööpäeva.
	

	
	
	
	

	28.
	Valimistulemuste kindlakstegemine (§ 29)
Kehtiv sõnastus: (lg 7) Komisjoni esimeheks saab kõige rohkem hääli kogunud kandidaat. Komisjoni aseesimeheks saab häältearvult teiseks jäänud kandidaat. Kui komisjonile valitakse mitu aseesimeest, saavad aseesimeesteks nii mitu häältearvult enim hääli kogunud kandidaadile järgnenud kandidaati, kui mitu aseesimeest valiti.
Uus sõnastus: Komisjoni esimehe ja aseesimehe valimine toimub kohaliku omavalitsuse korralduse seaduses sätestatud korras.
	Kuna komisjoni esimeeste valimise regulatsiooni on seaduses mitmel korral täpsustatud, siis segaduste vältimiseks on mõistlik antud küsimust põhimääruses mitte ülereguleerida.
	

	
	
	
	

	29. 
	Arengukava ja eelarvestrateegia koostamine ja muutmine (§ 34)
Kehtiv sõnastus: (lg 2) Valla arengukava koostamisel arvestatakse tasakaalustatult majandusliku, sotsiaalse ja kultuurilise keskkonna ning looduskeskkonna arengu pikaajalisi suundumusi ja vajadusi.
Uus sõnastus: Valla arengukava ja eelarvestrateegia koostamisel arvestatakse tasakaalustatult majandusliku, sotsiaalse ja kultuurilise keskkonna ning looduskeskkonna arengu pikaajalisi suundumusi ja vajadusi. Arengukava ja eelarvestrateegia on aluseks valla või linna eelarve koostamisel, pikaajaliste kohustuste võtmisel, varaga tehingute tegemisel, investeeringute kavandamisel ning investeeringutoetuse taotlemisel.
	Ettepanek täpsustada sõnastust tulenevalt seaduse redaktsiooni muudatustest.
	

	
	
	
	

	30.
	Kehtiv sõnastus (lg 3): Arengukava peab olema kooskõlas seaduse alusel vallale kohustuslike valdkondlike arengukavade ja üldplaneeringuga.
Uus sõnastus: Arengukava peab olema kooskõlas seaduse alusel vallale kohustuslike valdkondlike arengukavade, eelarvestrateegia ja üldplaneeringuga.
	KOKS § 37 lg 1 Vallal ja linnal peavad olema arengukava, eelarvestrateegia ja üldplaneering, mis on omavahel kooskõlas ning aluseks eri eluvaldkondade arengu integreerimisele ja koordineerimisele.
	

	
	
	
	

	31.
	Kehtiv sõnastus (lg 4): Arengukava eelnõu avalikustatakse valla veebilehel vähemalt kaheks nädalaks. Avalikustamise, arutelu ja ettepanekute esitamise aja kehtestab vallavalitsus. Sellekohane informatsioon avaldatakse ajalehes Harjumaa ja valla veebilehel.
Uus sõnastus: Arengukava ja eelarvestrateegia eelnõu avalikustatakse valla veebilehel vähemalt kaheks nädalaks. Avalikustamise, arutelu ja ettepanekute esitamise aja määrab vallavalitsus vastavalt õigusaktides sätestatud nõuetele.
	Kuna õigusaktides sätestatud nõuded on ajas muutunud, siis ei ole mõistlik põhimääruse regulatsiooni liiga täpseks teha, kuna see tooks kaasa pideva põhimääruse muutmise vbajaduse.
	

	
	
	
	

	32.
	Kehtiv sõnastus (lg 5): Arengukava kohta tehtud ettepanekud esitab vallavalitsus koos oma seisukohtadega volikogule hiljemalt 4 (neli) nädalat pärast ettepanekute esitamise tähtaja möödumist. Ettepanekute põhjal tehakse arengukava eelnõus vajalikud muudatused. 
Uus sõnastus: Arengukava ja eelarvestrateegia kohta tehtud ettepanekud esitab vallavalitsus koos oma seisukohtadega volikogule hiljemalt 4 (neli) nädalat pärast ettepanekute esitamise tähtaja möödumist. Avaliku arutelu tulemuste alusel tehakse eelnõus põhjendatud juhul vajalikud muudatused.
	Kasutatud KOKS § 372 lg 61 sõnastust
	

	
	
	
	

	33.
	Kehtiv sõnastus: (lg 7) Eelarvestrateegia koostatakse valla arengukavas sätestatud eesmärkide saavutamiseks, et planeerida kavandatavate tegevuste finantseerimist. Arengukava ja eelarvestrateegia peavad hõlmama iga aasta 15. oktoobri seisuga vähemalt nelja eelseisvat eelarveaastat.
Uus sõnastus: Eelarvestrateegia on arengukavast tulenev selgitustega finantsplaan, mis on arengukava osa. Eelarvestrateegia nõuded on sätestatud kohaliku omavalitsuse üksuse finantsjuhtimise seaduses.
	KOKS § 371.
(1) Eelarvestrateegia on arengukavast tulenev selgitustega finantsplaan, mis on arengukava osa või arengukavaga seotud iseseisev dokument.
KOKS § 372 lg 3 sätestab uue tähtaja:
Arengukava ja eelarvestrateegia peavad hõlmama iga aasta 30. novembri seisuga vähemalt nelja eelseisvat eelarveaastat. 
(lg 7) Volikogu võtab arengukava ja eelarvestrateegia vastu määrusega hiljemalt käesoleva paragrahvi lõikes 3 nimetatud tähtpäevaks. 
	

	
	
	
	

	34.
	Kehtiv sõnastus: (lg 8) Eelarvestrateegia koostamisel ja muutmisel lähtutakse arengukava koostamise ja muutmise nõuetest, kui õigusaktidega ei ole sätestatud teisiti.
Ettepanek jätte välja.
	sisaldub juba eelmises sõnastuses.
	

	
	
	
	

	35.
	Täiendada uue lõikega:
Eelarvestrateegia eelnõu menetlemisel volikogus lisab eelnõu muutmise ettepaneku algataja põhjendused ja arvestused kavandatavate muudatustega kaasnevate väljaminekute ja nende katteallikate kohta. Volikogu tehtava eelnõu muutmise ettepaneku läbivaatamisel kuulatakse ära vallavalitsuse arvamus.
	Sõnastus üle võetud KOFS § 20 lg 8. Eesmärk välistada üldsõnaliste ettepanekute tegemine.





	

	
	
	
	

	36.
	Kehtiv sõnastus: Volikogu võtab muudatuste ja
täiendustega arengukava ja eelarvestrateegia vastu hiljemalt
iga-aasta 15. oktoobriks.
Uus sõnastus: Volikogu võtab muudatuste ja täiendustega arengukava ja eelarvestrateegia vastu enne eelseisva aasta eelarve vastuvõtmist, kuid mitte hiljem kui iga-aasta 30. novembriks.
	Lähtutud KOKS § 372 lg 7 sõnastusest. Alternatiivselt võiks kaaluda üldse põhimäärusest välja jätmist, kuna seaduse tasemel on see juba reguleeritud.
	

	
	
	
	

	37.
	Täiendada põhimäärust uue paragrahviga alljärgnevas sõnastuses:
Majandusaasta aruande koostamine ja kinnitamine

(1) [bookmark: _Toc436818361]Valla majandusaasta aruande koostab ja kiidab heaks vallavalitsus, esitades aruande volikogule kinnitamiseks hiljemalt aruandeaastale järgneva aasta 31. maiks. 
(2) [bookmark: _Toc436818362]Enne majandusaasta aruande kinnitamist volikogus vaatab revisjonikomisjon volikogule esitatud majandusaasta aruande läbi ning kuulab ära seda auditeerinud audiitori. Käesoleva määruse § ___ lõikes ___ nimetatud aruandes võib revisjonikomisjon audiitori tähelepanekutest ja avastatud ebareeglipärasustest lähtuvalt teha volikogule ettepanekuid vallavalitsuse sisekontrollsüsteemi tõhustamiseks.
(3) [bookmark: _Toc436818363]Majandusaasta aruande kinnitab volikogu hiljemalt aruandeaastale järgneva aasta 30. juuniks.
(4) [bookmark: _Toc436818364]Majandusaasta aruanne koos vandeaudiitori aruande, vallavalitsuse protokollilise otsusega aruande heakskiitmise kohta ning volikogu otsus aruande kinnitamise kohta avaldatakse pärast nende kinnitamist seitsme tööpäeva jooksul valla veebilehel.
	KOFS § 21. Eelarve koostamise, vastuvõtmise ja täitmise alused
(1) Valla- või linnavolikogu kehtestab määrusega tingimused ja korra:
1) eelarve liigendamiseks;
2) eelarve või lisaeelarve eelnõu koostamiseks, volikogus menetlemiseks ja vastuvõtmiseks;
3) majandusaasta aruande volikogus menetlemiseks ja kinnitamiseks…

Ettepanekuna kasutatud KOFS sõnastust.
	

	
	
	
	

	38.
	Valla asutused (§ 41)
Kehtiv sõnastus (lg 9). Vallavalitsusel on õigus teha muudatusi
vallavalitsuse teenistuskohtade koosseisus vallavolikogu poolt
kehtestatud palgafondi piires.
Uus sõnastus: Vallavalitsusel on õigus teha muudatusi vallavalitsuse struktuuris volikogu poolt kehtestatud eelarve piires.
	Muutus tulevalt KOKS-i sõnastuslikust muudatusest. KOKS § 22 lg 3 Volikogu võib delegeerida valitsusele muudatuste tegemise ametiasutuse struktuuris volikogu kehtestatud eelarve piires.
	

	
	
	
	

	39.
	Kehtiv sõnastus: (lg 8) Ametiasutuse struktuuriüksuste loetelu ja teenistujate koosseisu määrab volikogu vallavanema ettepanekul.
Ettepanek on jätta põhimäärusest välja.
	Muudetud sõnastus KOKS § 22 lg 1 p 36 valla või linna ametiasutuse ja ühisameti struktuuri ning palgajuhendi kehtestamine. Mõistlik on mitte põhimäärusega üle reguleerida juba seaduses piisavalt reguleeritud küsimusi.
	

	

	40.
	Ametiasutuse hallatav asutus (§ 42)
Kehtiv sõnastus: (lg 1) Vallavalitsuse hallatava asutuse (edaspidi
hallatav asutus) asutab ja selle tegevuse lõpetab volikogu. Asutuse
ümberkorraldamist ja tegevuse lõpetamist korraldab vallavalitsus.
Uus sõnastus: Vallavalitsuse hallatava asutuse (edaspidi hallatav asutus) moodustamise, selle ümberkorraldamise ja tegevuse lõpetamise otsustab volikogu. Asutuse ümberkorraldamist ja tegevuse lõpetamist korraldab vallavalitsus.
	KOKS § 8 lg 1 p 4 Valla põhimääruses sätestatakse valla või linna ametiasutuste, nende hallatavate asutuste ja ühisametite või -asutuste moodustamise, ümberkorraldamise ning tegevuse lõpetamise kord;
	

	
	
	
	

	41.
	Täiendada uue lõikega:
Hallatava asutuse sisekontrollisüsteemi rakendamise ja selle tulemuslikkuse eest vastutab hallatava asutuse juht.
	KOKS § 481 lg 2 Sisekontrollisüsteemi rakendamise ja selle tulemuslikkuse eest vastutab asjaomase valla või linna ametiasutuse või selle hallatava asutuse juht.

